
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 94
                                                                    26 mai 2026
privind desfășurarea evenimentului „Sighișoara Carnaval în Cetate 2026 – Ediția I”, în perioada 28 mai – 1 iunie 2026 și punerea la dispoziție, cu titlu gratuit, a unor terenuri aparținând domeniului public din Cetatea Medievală pentru desfășurarea evenimentului

 Consiliul Local al Municipiului Sighişoara, întrunit în ședință extraordinară,
 Luând act de proiectul de hotărâre, înregistrat cu nr. 14.248/03.04.2026 și la Consiliul Local Sighișoara cu nr. 14.794/08.04.2026, de referatul de aprobare, înregistrat cu nr. 14.247/03.04.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;


Văzând adresele înregistrate la Municipiul Sighişoara cu nr. 12.304/23.03.2026 și nr. 14.689/07.04.2026, prin care Asociația Antreprenorilor Locali din Sighișoara, solicită aprobarea desfășurării evenimentului „Sighișoara Carnaval în Cetate 2026 – Ediția I” în perioada 28 mai – 1 iunie 2026, anexând în acest sens Regulamentul de organizare și desfășurare a evenimentului „Sighișoara Carnaval în Cetate 2026 – Ediția I”; 

Având în vedere prevederile Hotărârii Consiliului Local Sighișoara nr. 105/29.05.2025 privind stabilirea impozitelor și taxelor locale pentru anul 2026;

Ținând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere prevederile art. 858 și următoarele, precum și ale art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;

Având în vedere prevederile Legii nr. 52/2003 privind transparența decizională în administrația publică, republicată, cu modificările și completările ulterioare;
Având în vedere Raportul de specialitate al Direcției Arhitect Șef - Compartimentul Administrarea Domeniului Public și Privat, înregistrat cu nr. 14.250/03.04.2026, prin care se propune aprobarea desfășurării evenimentului „Sighișoara Carnaval în Cetate 2026 – Ediția I”, în perioada 28 mai – 1 iunie 2026 și punerea la dispoziție, cu titlu gratuit, a unor terenuri aparținând domeniului public din Cetatea Medievală pentru desfășurarea evenimentului;
Având în vedere amendamentul formulat și prezentat în plenul şedinţei extraordinare a Consiliului Local Sighişoara de către doamna consilier local și viceprimar Kreuzer Erzsébet, amendament însuşit şi votat de către toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;
            În temeiul prevederilor art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă desfășurarea evenimentului „Sighișoara Carnaval în Cetate 2026 – Ediția I”, organizat de Asociația Antreprenorilor Locali din Sighișoara, în Municipiul Sighișoara, în perioada 28 mai – 1 iunie 2026.

(2) Se aprobă ca perimetrul de desfășurare al evenimentului, în suprafață totală de 1.385 mp. să cuprindă domeniul public din Cetatea Medievală, astfel: Piața Cetății cu o suprafață de 187 mp., str. Școlii cu o suprafață de 26 mp., Piața Muzeului cu o suprafață totală de 642 mp. - 72 mp. zona din fața Primăriei municipiului Sighișoara și zona din fața Turnului Fierarilor; 130 mp. zona dintre Primăria municipiului Sighișoara și Casa Vlad Dracul, 470 mp. zona dintre Primăria municipiului Sighișoara și Biserica Mănăstirii -, precum și parcul din zona Turnului Cizmarilor cu o suprafață de 500 mp., potrivit planului de situație, anexa nr. 1 la prezenta hotărâre.

Art. 2. (1) Se aprobă punerea la dispoziție, cu titlu gratuit, în perioada 28 mai – 1 iunie 2026, a terenului aparținând domeniului public din Cetatea Medievală, în suprafață totală de 1.163 mp., din care: 50 mp. pentru instalarea scenei și 117 mp. în vederea amenajării unei zone destinate publicului, în Piața Cetății, 26 mp. pentru stand de prezentare sponsori pe str. Școlii (lângă Casa cu Cerb), 470 mp. în vederea amenajării unei zone pentru activități recreative pentru copii în Piața Muzeului (între clădirea Primăriei municipiului Sighișoara și Biserica Mănăstirii) și 500 mp. în vederea amenajării unei zone de relaxare în parcul din zona Turnului Cizmarilor, în vederea desfășurării unor activități necomerciale din cadrul evenimentului „Sighișoara Carnaval în Cetate 2026 – Ediția I”, astfel cum sunt prevăzute acestea în Regulamentul de organizare și desfășurare a evenimentului „Sighișoara Carnaval în Cetate 2026 – Ediția I”.

(2) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile puse la dispoziția organizatorului cu titlu gratuit potrivit alineatului precedent.

Art. 3. (1) Activitatea de comerț se va desfășura numai în următoarele zone din perimetrul de desfășurare al evenimentului: Piața Muzeului (în fața Primăriei municipiului Sighișoara și în fața Turnului Fierarilor), cu o suprafață de 72 mp. - producători locali și artizani (Artizan Village); Piața Muzeului (zona dintre Primăria municipiului Sighișoara și Casa Vlad Dracul), cu o suprafață de 130 mp. -  Food Trucks; Piața Cetății, cu o suprafață de 20 mp. - Food Trucks.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului „Sighișoara Carnaval în Cetate 2026 – Ediția I”, în perioada 28 mai – 1 iunie 2026, se percepe o taxă pentru ocuparea domeniului public stabilită conform art. 4 alin. (1) din anexa nr. 8 la Hotărârea Consiliului Local Sighișoara nr. 105/29.05.2025, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

(3) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenul care face exclusiv parte din perimetrul de desfășurare al evenimentului, respectiv cel unde se desfășoară activități necomerciale, menționat la art. 2 alin. (1) din prezenta. De asemenea, este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 3 alin. (1) și alin. (2) din prezenta, sens în care vor fi aplicate dispoziţiile legale sancţionatorii.

Art. 4. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii și liniștii publice, a măsurilor de prevenire și stingere a incendiilor și a salubrității în perimetrul de desfășurare al evenimentului pe care îl organizează.

(2) Atât racordarea, cât și plata consumului de energie electrică cad în sarcina organizatorului evenimentului. 

(3) Racordarea și accesul la rețeaua de apă, precum și plata consumului de apă cad în sarcina organizatorului evenimentului. 

(4) Pentru buna desfășurare a evenimentului, cade în sarcina organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș, Inspectoratul pentru Situaţii de Urgenţă Mureș și Direcția Publică Poliţia Locală din cadrul Municipiului Sighișoara și pe cale de consecință și întocmirea planului unic pentru organizarea și desfășurarea evenimentului.

Art. 5. Se aprobă Regulamentul de organizare și desfășurare a evenimentului „Sighișoara Carnaval în Cetate 2026 – Ediția I”, conform anexei nr. 2, parte integrantă la prezenta hotărâre, organizatorul evenimentului fiind condiționat de respectarea și a celor stipulate la art. 4 din prezenta, obligații care îi revin și care sunt în responsabilitatea sa exclusivă ca organizator al evenimentului.

Art. 6. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Compartimentul Administrarea Domeniului Public și Privat – Direcția Arhitect Șef, Serviciul Relații Publice, Comunicare, Protocol și Administrativ, Compartimentul Cadastru și Administrare Terenuri Agricole și Forestiere – Direcția Arhitect Șef, Compartimentul Autorizare Activități Economice – Direcția Arhitect Șef, Compartimentul Situații de Urgență, Serviciul Monitorizare Servicii Publice, Guvernanță Corporativă, Direcția Publică Poliția Locală din cadrul Municipiului Sighișoara și Asociația Antreprenorilor Locali din Sighișoara.

Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Cadastru și Administrare Terenuri Agricole și Forestiere – Direcția Arhitect Șef;

  1 ex. Compartimentul Autorizare Activități Economice – Direcția Arhitect Șef;

  1 ex. Compartimentul Situații de Urgență;

  1 ex. Direcția Publică Poliția Locală.
16 ex.  

B.A. 

